Broodpoeding heerlik, warm of koud | Netwerk24
Broodpoeding heerlik, warm of koud
08 April 2020 06:04
Probeer dié Super-Sure-brood-en-botter-poeding vir ’n vinnige en smaaklike happie.
55 g botter (kamertemperatuur)
10 snye Super-Sure- wit- of bruinbrood, skuinsoor die sny in 2 driehoeke gesny
1/2 koppie pitlose rosyne
1/4 teelepel neutmuskaat
1/4 teelepel kaneel
4 eetlepels witsuiker
Verhit die oond tot 180 °C. Smeer ’n 1-liter-oondbak met ’n bietjie van die botter.
Smeer die res van die botter aan een kant van die brood­driehoeke. Bedek die boom van die bak met oorvleuelende driehoeke brood met die botterkant na bo.
Sprinkel die helfte van die rosyne eweredig daaroor, en dan ’n bietjie neutmuskaat en kaneel.
Herhaal hierdie laag nog ’n keer of totdat die bak vol is. Eindig met die rosyne bo-op.
Verhit die melk en room in ’n kastrol, maar moenie laat kook nie. Hou eenkant.
Klits die eiers met drie eetlepels suiker en die vanielje totdat dit lig en lugtig is. Giet die warm melkmengsel nou stadig by die eiermengsel in en klits totdat al die melk bygevoeg is.
Giet die warm mengsel stadig oor die brood totdat al die vloeistof bygevoeg is.
Druk die brood ligweg met die agterkant van ’n lepel sodat alles deur die melk-en-eiermengsel bedek word. Sprinkel die oorblywende lepel suiker bo-oor en laat staan vir 30 minute. Bak die poeding in ’n voorafverhitte oond (180 °C) vir 40 tot 45 minute, of totdat die oppervlak mooi goudbruin en die eiermengsels goed geset is. Bedien warm.
Wenk: Broodpoeding is ook heerlik koud – ideaal vir ’n kosblik!